Met ’n “sensitiewe onderwerp waaroor mense hopelik verder sal dink”, maak die digter Johann van der Walt met die kykNET-fliek 'Die smaak van saffraan' sy debuut as draaiboekskrywer.
Gaan Suid-Afrika, wat steier weens die tweeledige invloed van ’n resessie en die Covid-19-pandemie op die staatskas, Vrydag nog ’n dwarsklap van kredietgradeerders kry? Hier is hoe die land se voorste ekonome dit sien.
Annabel Bishop, hoofekonoom van Investec, beskou ’n afgradering as onafwendbaar gegewe die fiskale sleur wat reeds met die aanvullende begroting van Junie geblyk het.
Die pessimistiese ekonome verwag dat die gradeerders die land dieper onder beleggingsgraad gaan afgradeer of die vooruitsig vir die gradering in negatief gaan verander. Laasgenoemde is veral van toepassing op S&P, wat nog ’n stabiele vooruitsig het op Suid-Afrika se vermoë om sy staatskuld te delg.
Suid-Afrika se kredietgradering soos dit nou daar uitsien. Die laaste afgraderings was in Maart en April 2020.
Jeff Schultz, BNP Paribas se hoofekonoom, is onder die ekonome wat verwag dat die gradeerders gaan wag vir die uitslag van die hofsaak oor verhogings in die staatsdiens en die Februarie-begrotingsrede.
“Maar soos met al die ander ekonomiese bloudrukke en beleidsraamwerke wat ons die afgelope vyf jaar gehoor het, is die risiko’s vir inwerkingstelling nie gering nie,” sê Schultz.
Bishop is betreklik optimisties: “Ek dink dit sal keer dat Suid-Afrika met twee vlakke afgegradeer word, gegewe hoe baie bereik is en in bedryf gestel is.”